Siri Hustvedt

Awdur o'r Unol Daleithiau yw Siri Hustvedt (ganwyd 19 Chwefror 1955) sy'n nodigedig am ei gwaith fel bardd, nofelydd, ac awdur ysgrifau.

Fe'i ganed yn Northfield, Minnesota yn Unol Daleithiau'r America a mynychodd Goleg Sant Olaf a Phrifysgol Columbia. Priododd Paul Auster ac mae Sophie Auster yn blentyn iddi. Ymhlith y gwaith pwysig a nodedig yr ysgrifennodd y mae: The Sorrows of an American a Un été sans les hommes.

Erbyn 2019 roedd Hustvedt yn awdur un gyfrol o farddoniaeth, saith nofel, dau lyfr o draethodau, a sawl gwaith ffeithiol. Mae ei llyfrau'n cynnwys:  The Blindfold  (1992), The Enchantment of Lily Dahl (1996), What I Loved (2003), y mae hi'n fwyaf adnabyddus amdano, A Plea for Eros(2006), The Sorrows of an American (2008), The Shaking Woman or A History of My Nerves (2010), The Summer Without Men (2011), Living, Thinking, Looking (2012), a The Blazing World (2014). Roedd What I Loved a The Summer Without Men yn werthwyr llyfrau rhyngwladol. Cyfieithwyd ei gwaith i dros dri-deg o ieithoedd.

Dyddiau cynnar
Yn ferch i'r athro-prifysgol Lloyd Hustvedt, mynychodd Siri ysgol gyhoeddus yn ei thref enedigol Northfield, a derbyniodd radd gan Ysgol yr Eglwys Gadeiriol yn Bergen, Norwy, ym 1973. Dechreuodd ysgrifennu yn dair ar ddeg ar ôl taith deuluol i Reykjavík lle darllenodd amryw o weithiau clasurol. Gwnaeth David Copperfield gan Charles Dickens argraff arbennig arni, a phenderfynodd yn y fan a'r lle ei bod am wneud llenyddiaeth yn yrfa iddi ar ôl gorffen y llyfr.

Coleg
Graddiodd Hustvedt o Goleg St. Olaf gyda gradd B.A. mewn Hanes ym 1977. Symudodd i Ddinas Efrog Newydd er mwyn cael mynychu Prifysgol Columbia fel myfyriwr graddedig ym 1978. Roedd ei gwaith cyhoeddedig cyntaf yn gerdd yn The Paris Review."Weather Markings", The Paris Review 81 (1981): 136-137.

Roedd Hustvedt yn byw mewn tlodi yn ystod ei blynyddoedd coleg, ac wedi troi at fenthyciad brys gan y brifysgol er mwyn iddi ddal dau ben llinyn ynghyd.

Cwblhaodd ei PhD mewn Saesneg yn Columbia ym 1986. Roedd ei thraethawd hir ar Charles Dickens, Figures of Dust: A Reading of Our Mutual Friend.

Gyrfa fel awdur
Ymddangosodd casgliad bychan o gerddi, Reading to You,  ym 1982 gyda Station Hill Press. Cyhoeddwyd dwy stori o'r pedair a fyddai'n cael eu hailbobi'n nofel gyntaf iddi, sef The Blindfold, mewn cylchgronau llenyddol ac fe'u cynhwyswyd yn ddiweddarach yn Best American Short Stories 1990 a 1991."Mr. Morning," yn The Best American Short Stories 1990, gol. Richard Ford (New York: Houghton Mifflin. 1990), 105–26; "Houdini," in Best American Short Stories 1991, gol. Alice Adams (Efrog Newydd: Houghton Mifflin, 1991), 209–27.

Ers hynny mae hi wedi parhau i ysgrifennu ffuglen a chyhoeddi traethodau ar y tir cyffredin rhwng athroniaeth, seicdreiddiad a niwrowyddoniaeth. Mae hi hefyd yn ysgrifennu'n rheolaidd am gelf weledol. Rhoddodd Hustvedt y drydedd ddarlith Schelling flynyddol ar estheteg yn Academi y Celfyddydau Cain ym Munich.

Llyfryddiaeth

Cerddi
Reading to You (1982)

Ffuglen
The Blindfold (1992)
The Enchantment of Lily Dahl (1996)
What I Loved (2003)
The Sorrows of an American (2008)
The Summer Without Men (2011)
The Blazing World (2014)
Memories of the Future (2019)

Nonfiction
Yonder (1998)
Mysteries of the Rectangle: Essays on Painting (2005)
A Plea for Eros (2005)
The Shaking Woman or A History of My Nerves (2009)
Living, Thinking, Looking (2012)
A Woman Looking at Men Looking at Women - Essays (2016)

Translation
Kjetsaa, Geir. Fyodor Dostoyevsky: A Writer's Life, a gyfieithwyd gan Siri Hustvedt a David McDuff (1998)
Six poems gan Tor Ulven o Vanishing Point. Writ, rhif. 18, 1986.

Cyfieithydd-olygydd
Fragments for a History of the Human Body, gol. Ferber, Nadof, Tazi (1998)

Cyhoeddiadau tramor gwreiddiol
Embodied Visions: What Does it Mean to Look at a Work of Art?, rhan o'r gyfres Schelling Lectures a draddodwyd ganddi yn Akademie der Bildenden Künste ym Munich; Deutscher Kunst Verlag, 2010
The Eight Voyages of Sinbad, a gyhoeddwyd yn Sbaeneg Ocho Viajes Con Simbad. Madrid: La Fabrica, 2011.

Anrhydeddau


Cyfeiriadau

Categori:Llenorion benywaidd o'r Unol Daleithiau
Categori:Genedigaethau 1955
Categori:Pobl o Northfield